Pardina d'Altasobre

A pardina d'Altasobre Toponimos oficials de Chacetania en www.lenguasdearagon.org (en castellano Casa de Altasobre) ye una pardina situada a o sud d'o municipio de Chaca, amán d'a muga con os termins de Candarenas y As Penyas de Riglos. Ye a metat de camín entre os lugars d'Ena, Centenero y Osia. A suya partida incluye una mica mas de 200 ha de terreno d'uso agrario con cautivos de secano, mont baixo y pinars.

Bi ha documentación d'ista pardina ya en l'anyo 1062. En o sieglo XV teneba nomás un fuego y seguntes os posteriors fogaches se despobló. Asinas en 1785 apareixe despoblada pa dimpués en 1900 tener atra vegada 4 habitants.

Actualment no ye habitada de contino, pero se fa servir encara pa bellas fainas agricolas y ganaderas. Bi ha cuantos edificios, formando toz éls un cuerpo unico con forma d'U y dos grans arcos de meyo punto en as dentradas a la zona a on se guardaba o bestiar. L'edificio prencipal yera adedicau a la vivienda y tien dos pisos con finestras adinteladas y puerta enmarcada. Sobre a puerta se troba una inscripción con l'anyo 1790 y una cruz en o cabecero.

Referencias

Vinclos externos
  En buscandoapyrene.blogspot.com

Altasobre
Categoría:Despoblaus d'a provincia de Uesca
Categoría:Lugars de Chaca
Categoría:Localidaz d'a diocesi de Chaca en a Chacetania